ຜູ້ແທນ ເອກກະຊົນ ສຫລ ຮຽກຮ້ອງໃຫ້ ພຽງຢາງ ຍຸຕິ ໂຄງການ ນີວເຄລຍ (ສະໄລດ໌)
ຜູ້ຕາງໜ້າ​ເອກ​ກະ​ຊົນ ຈາກບໍລິສັດ Google ​ແລະ​ອະດີດຜູ້ປົກຄອງລັດ ຂອງສະຫະລັດ ຮຽກຮ້ອງໃຫ້ພຽງຢາງ ຍຸຕິໂຄງການອາວຸດນິວເຄລຍ ແລະຂະຫຍາຍການໃຊ້ອິນເຕີແນັດ.
ຜູ້ຕາງໜ້າເອກກະຊົນ ຂອງຄະນະບໍລິຫານບໍລິສັດ Google ແລະບັນດາຜູ້ນໍາສະຫະລັດຄົນອື່ນໆ ທີ່ກໍາລັງຢ້ຽມຢາມເກົາ ຫລີເໜືອ ກ່າວວ່າ ຕົນກໍາລັງຮຽກຮ້ອງ ໃຫ້ພຽງຢາງ ຍຸຕິໂຄງ ການອາວຸດນິວເຄລຍ ແລະອະນຸຍາດໃຫ້ ມີການຂະຫຍາຍ ການໃຊ້ອິນເຕີແນັດ ແລະໂທລະສັບມືຖື ອະດີດຜູ້ປົກຄອງລັດ New Mexico ທ່ານ Bill Richardson ຊຶ່ງ ເປັນຜູ້ນໍາພາຄະນະ ໄດ້ກ່າວຕໍ່ອົງເອພີ ໃນວັນພຸດນີ້ວ່າ ຄະ ນະຂອງທ່ານ ຍັງໄດ້ຊຸກຍູ້ໃຫ້ມີການປະຕິບັດຢ່າງຍຸຕິທໍາ ຕໍ່ຄົນ ສັນຊາດອາເມ ຣິກັນ ທີ່ຖືກຄຸມຂັງຢູ່ທີ່ປະເທດຄອມມິວນິສເກົາ ຫຼີເໜືອທີ່ໂດດດ່ຽວນັ້ນ ທ່ານ Richardson ອະດີດເອກອັກຄະລັດຖະທູດສະຫະລັດ ປະຈໍາອົງການສະຫະປະຊາຊາດແລະປະທານບໍລິຫານຂອງບໍລິສັດ Google ທ່ານ Eric Schmidt ໄດ້ໄປເຖິງກຸງພຽງຢາງໃນວັນຈັນຜ່ານມາ ເພຶ່ອ ທໍາການຢ້ຽມຢາມເປັນເວລາສີ່ ວັນ ໃນອັນທີ່ພວກເຂົາເຈົ້າບັນລະຍາຍວ່າ “ເພື່ອມະນຸດສະທໍາ ” ກະຊວງການຕ່າງປະເທດສະຫະລັດ ໄດ້ຕິຕຽນການເດີນທາງໄປຢ້ຽມ ຢາມ ໂດຍເວົ້າວ່າ “ບໍ່ເປັນເວລາທີ່ເໝາະສົມ ”ການຢ້ຽມຢາມໄດ້ມີຂຶ້ນ ຫຼັງຈາກການທົດລອງລູກສອນໄປລະຍະຍາວ ຂອງເກົາຫລີເໜືອ ໃນເດືອນແລ້ວນີ້ ຊຶ່ງເປັນການເຄື່ອນໄຫວທີ່ຖືກປະ ນາມໂດຍວໍຊິງຕັນວ່າເປັນການຂົ່ມຂູ່ຕໍ່ຄວາມປອດໄພຢູ່ໃນຂົງເຂດແລະ ລະເມີດຕໍ່ມະຕິຂອງ ສະພາໝັ້ນຄົງສະຫະປະຊາຊາດ